**Podaci vezani uz natječaj za prijam u službu u Jedinstveni upravni odjel na neodređeno vrijeme na radno mjesto:**
 **Savjetnik za javnu nabavu - 1 izvršitelj**

Natječaj je objavljen u Narodnim novinama br. 7 /21 od 27. siječnja 2021. godine

**Opis poslova:**

1. sudjeluje u poslovima vezanim uz javnu nabavu i nabavu na koju se ne primjenjuje Zakon o javnoj nabavi, sudjeluje u poslovima javne nabave po Zakonu o komunalnom gospodarstvu (javna nabava za povjeravanje komunalnih poslova, prikupljanje ponuda za povjeravanje komunalnih poslova i javna nabava za davanje koncesije) i Zakonu o koncesijama, vodi i odgovoran je za zakonitost postupaka javne nabave i nabave po Zakonu o komunalnom gospodarstvu i Zakonu o koncesijama, a što uključuje pripremne radnje, izradu i postupanje sa dokumentacijom za nadmetanje i ponudama prema zakonu, objave nabava, kontrolu ponuda i izradu zapisnika, dostavu upita ponuditeljima, sudjelovanje u žalbenim postupcima i postupcima pokrenutim po tužbi, pisanje obrazloženja i sl.

2. sudjeluje u vođenju registra ugovora o javnoj nabavi i okvirnih sporazuma i registar ugovora sklopljenih po Zakonu o komunalnom gospodarstvu, vodi brigu o pravovremenoj objavi dokumenata i podnošenju izvještaja po Zakonu o javnoj nabavi i Zakonu o komunalnom gospodarstvu

3. sudjeluje u vođenju evidencije ugovora o koncesijama, prati trajanje ugovora, poduzima radnje za pravodobno raspisivanje natječaja za koncesiju, odgovoran je za pravovremenu dostavu ugovora i izvještaja po Zakonu o koncesijama

4. sudjeluje u vođenju izvršenja ugovora i narudžbenica i vrši unos istih u evidenciju

5. organizira potpisivanje ugovora s ponuditeljima, priprema narudžbenice i organizira potpisivanje istih

6. sudjeluje u izradi Plana javne nabave, plana davanja koncesija, prati izvršenje plana nabave

7. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata

8. radi poslove vezano uz stvaranje ugovornih obveza za odsjek te vodi evidencije istih

9. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti

10. izvršava naloge pročelnika i voditelja odsjeka koji se odnose na službu

**Osnovna bruto plaća: 12.773,48 kn**

Provjera znanja i sposobnosti:

Provjera znanja i sposobnosti obuhvaća:

1. pisano testiranje,

2. provjeru rada na računalu i

3. intervju

Najmanje pet dana prije održavanja prethodne provjere znanja i sposobnosti objavit će se putem internet stranice i oglasne ploče Općine Viškovo vrijeme održavanja prethodne provjere znanja i sposobnosti. Prethodna provjera znanja i sposobnosti obavlja se putem pisanog testiranja, provjere rada na računalu te intervjua.

Kandidati koji ispunjavaju formalne uvjete iz natječaja biti će pozvani na pisano testiranje, provjeru rada na računalu i intervju putem e-maila navedenog na prijavi na natječaj. Intervju se provodi samo s kandidatima koji su ostvarili najmanje 50% bodova iz svakog dijela prethodne provjere znanja i sposobnosti kandidata na provedenom testiranju i provjeri praktičnog rada.

Područje pisanog testiranja obuhvaća područje javne i jednostavne nabave, područje lokalne i područne (regionalne) samouprave tepodručje uredskog poslovanja.

Pravni i drugi izvori provjere znanja:

Zakon o javnoj nabavi (NN 120/2016)

Zakon o Državnoj komisiji za kontrolu postupaka javne nabave (NN 18/13, 127/13, 74/14, 98/19)

Pravilnik o dokumentaciji o nabavi te ponudi u postupcima javne nabave (NN 65/2017)

Pravilnik o izmjenama i dopunama Pravilnika o dokumentaciji o nabavi te ponudi u postupcima javne nabave (NN 75/2020)

Pravilnik o izobrazbi u području javne nabave (NN 65/2017)

Pravilnik o nadzoru nad provedbom Zakona o javnoj nabavi (NN 65/2017)

 Pravilnik o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017)

Pravilnik o izmjenama i dopunama Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 144/2020)

Pravilnik o elektroničkoj žalbi u javnoj nabavi (NN 101/2017)

Zakon o službenicima i namještenicima u lokalnoj i područnoj (regionalnoj) samoupravi (Narodne novine, br. 86/08, 61/11, 4/18. i 112/19.)

Uredba o uredskom poslovanju (Narodne novine, br. 07/09)

Dostaviti:

1. Internetska stranica Općine Viškovo

2. Pismohrana